জালালাবাদ রাগীব-রাবেয়া মেডিকেল কলেজ
জালালাবাদ রাগীব-রাবেয়া মেডিকেল কলেজ হচ্ছে বাংলাদেশের একটি বেসরকারি মেডিকেল কলেজ, যা ১৯৯৫ সালে প্রতিষ্ঠিত হয়। এটি সিলেটের বিমানবন্দর থানার পাঠানটুলায় অবস্থিত। এটি স্কুল অব মেডিকেল সাইন্সের অধীনে শাহজালাল বিজ্ঞান ও প্রযুক্তি বিশ্ববিদ্যালয়-এর অধিভুক্ত। প্রতিষ্ঠানটি পাঁচ বছর মেয়াদী ব্যাচেলর অব মেডিসিন, ব্যাচেলর অব সার্জারি (এমবিবিএস) ডিগ্রী প্রদান করে থাকে। স্নাতক শেষে প্রত্যেক শিক্ষার্থীদের জন্য এক বছরের ইন্টার্নশীপ বাধ্যতামূলক। এই ডিগ্রী বাংলাদেশ মেডিকেল এন্ড ডেন্টাল কাউন্সিল-এর দ্বারা স্বীকৃত। জালালাবাদ রাগীব-রাবেয়া মেডিকেল কলেজ ৯২৫-শয্যাবিশিষ্ট একটি মেডিকেল কলেজ। জালালাবাদ মেডিকেল জার্নাল হচ্ছে জালালাবাদ রাগীব-রাবেয়া মেডিকেল কলেজের অফিশিয়াল জার্নাল।